# **Zmluva o DIELO (NÁVRH)**

je uzavretá podľa § 536 a nasl. Obchodného zákonníka v znení neskorších zmien a doplnkov, a v súlade s usmernením Pôdohospodárskej platobnej agentúry č.8/2017 (Aktualizácia č. 6) k obstarávaniu tovarov, stavebných prác a služieb financovaných z PRV SR 2014-2022

**Číslo zmluvy u objednávateľa: ..............**

**Číslo zmluvy u zhotoviteľa: ..................**

**Zmluvné strany**

**Objednávateľ:: Urbár Martin, pozemkové spoločenstvo**

Sídlo: Hrdinov SNP 43, 036 01 Martin

Štatutárny zástupca: Ing. Vladimír Švehla, predseda

Ing. Branislav Bella, člen výboru

Zapísaný: OÚ Martin, Register pozemkových spoločenstiev, vložka č. R-002/506

IČO: 14 225 557

DIČ: 2020432326

IČ DPH: SK2020432326

Osoba oprávnená rokovať

vo veciach zmluvných: Ing. Vladimír Švehla

vo veciach technických: Ing. Vladimír Švehla

Banka: TATRA BANKA, a.s.

Číslo účtu/IBAN: SK97 1100 0000 0026 2137 0214

Telefón: +421 903 805 226

e-mail: [predseda@urbarmt.sk](mailto:predseda@urbarmt.sk)

(ďalej len Objednávateľ)

Zhotoviteľ: *doplní uchádzač /podľa výpisu z OR resp. ŽR/*

Sídlo:

Zastúpený:

Zapísaný v:

Osoba oprávnená rokovať

vo veciach zmluvných

vo veciach technických

IČO:

DIČ:

IČ DPH:

Bankové spojenie:

Číslo účtu:

IBAN:

Telefón:

e-mail:

(ďalej len Zhotoviteľ)

**Preambula**

1. Zhotoviteľ je úspešným uchádzačom obstarávania „Urbár Martin - Odrážky“, v súlade s usmernením Pôdohospodárskej platobnej agentúry č.8/2017 (Aktualizácia č. 6) k obstarávaniu tovarov, stavebných prác a služieb financovaných z PRV SR 2014-2022, projektu „Urbár Martin - Odrážky“; kód projektu: 043ZA630002
2. Podkladom na uzatvorenie tejto zmluvy o dielo je výsledok obstarávania.
3. Objednávateľ poveruje výkonom stavebného dozoru na stavbe: *doplní verejný obstarávateľ pri podpise zmluvy*
4. Zhotoviteľ poveruje výkonom stavbyvedúceho na stavbe: *doplní uchádzač*

(osvedčenie o vykonaní odbornej skúšky č. *doplní uchádzač* )

**Predmet zmluvy**

1. Predmetom zmluvy je záväzok Zhotoviteľa riadne, včas a v požadovanej kvalite vykonať dielo (stavbu) „Urbár Martin - Odrážky“ v katastrálnom území Martin, Priekopa, Sklabinský Podzámok, Vrútky, Záturčie (presná lokalizácia v tabuľke *Prehľad odrážok a ich lokalizácia súradnicami*, extraviláne obce Martin a taktiež záväzok Zhotoviteľa dodať Objednávateľovi všetky s tým súvisiace doklady, týkajúce sa realizácie diela a jeho kvality.
2. Dielo, ktoré je predmetom zmluvy je špecifikované v *Prílohách č.1 a č.3* tejto Zmluvy o dielo.
3. Zhotoviteľ sa zaväzuje realizovať pre Objednávateľa predmet Zmluvy podľa podmienok dohodnutých v tejto Zmluve, a to v množstve a cenách uvedených v tejto Zmluve.
4. Zhotoviteľ potvrdzuje, že sa v plnom rozsahu oboznámil s rozsahom a povahou predmetu Zmluvy, že sú mu známe technické a kvalitatívne podmienky k jeho realizácii, a že disponuje s takými kapacitami a odbornými znalosťami, ktoré sú k realizácii diela potrebné.

**Cena za dielo a platobné podmienky**

1. Zmluvné strany sa dohodli, že cena za dielo je stanovená dohodou na základe výsledku obstarávania a v zmysle zákona NR SR č.18/1996 Z.z. o cenách, v znení neskorších právnych predpisov a predstavuje

cena bez DPH: *(doplní uchádzač)* eur

DPH **23 %**: *(doplní uchádzač)* eur

Cena s DPH: *(doplní uchádzač)* eur

Slovom: *(doplní uchádzač)* eur

Detailná cenová kalkulácia predmetu zmluvy je uvedená v *Prílohe č.1.*

Zmluvné strany prehlasujú, že takto stanovená cena je záväzná pre obidve zmluvné strany. Cena je konečná a sú v nej zahrnuté a zohľadnené všetky vynaložené náklady zhotoviteľa priamo súvisiace s realizáciou projektu.

1. Objednávateľ je povinný za vykonanie a prevzatie diela zaplatiť zhotoviteľovi dohodnutú cenu. Cena za predmet zákazky bude financovaný z vlastných zdrojov Objednávateľa a z fondov Európskej únie.
2. Fakturovať je možné aj jednotlivo za realizované stavebné práce, v mesačných intervaloch, po ich protokolárnom prebratí Objednávateľom.
3. Zhotoviteľ vystaví faktúru za vykonané stavebné práce. Splatnosť faktúry je do 30 kalendárnych dní odo dňa doručenia faktúry objednávateľovi a to po protokolárnom prevzatí stavebných prác. Súčasťou faktúry bude obojstranne potvrdený doklad o vykonaní prác vo forme protokolu.
4. Preddavok na realizáciu stavebných prác zo strany Objednávateľa poskytovaný nebude.
5. V prípade, že faktúra nebude obsahovať všetky náležitosti daňového dokladu v zmysle platných právnych predpisov, alebo k nej nebudú priložené doklady dohodnuté zmluvnými stranami), je objednávateľ oprávnený túto vrátiť zhotoviteľovi na doplnenie. V takomto prípade začne nová lehota splatnosti plynúť po doručení opravenej alebo doplnenej faktúry objednávateľovi. Faktúra musí obsahovať aj Identifikátor žiadosti o NFP a názov projektu.
6. Faktúry môžu byť zasielané elektronickou poštou na mail: [urbarmt@urbarmt.sk](mailto:urbarmt@urbarmt.sk) . Objednávateľ týmto v zmysle § 71 ods. 1 písm. b) zákona č. 222/2004 Z. z. o dani z pridanej hodnoty udeľuje Zhotoviteľovi súhlas na to, aby mu vyúčtovával dodanie predmetu zmluvy faktúrou vyhotovenou v elektronickej forme. Zhotoviteľ je týmto oprávnený vystaviť Objednávateľovi elektronickú faktúru ako vyúčtovanie za dodaný predmet zmluvy. Elektronická faktúra je v zmysle § 71 ods. 1 písm. b) zákona č. 222/2004 Z. z. o dani z pridanej hodnoty, daňovým dokladom.
7. Zhotoviteľ sa zaväzuje, že bude bez nároku na úroky z omeškania rešpektovať podmienky poskytovania finančných prostriedkov Objednávateľovi (prijímateľovi NFP) systémom dohodnutým v zmysle zmluvy o poskytnutí NFP.
8. Zhotoviteľ vyhlasuje, že je majiteľom účtu v banke uvedeného v záhlaví Zmluvy a zaväzuje sa na faktúrach vystavených podľa tejto Zmluvy uvádzať výlučne číslo tohto účtu. V prípade zadaného bankového účtu zhotoviteľa, ktorý nie je zverejnený v zozname na Finančnej správe SR, objednávateľ si uplatňuje právo uplatniť split payment podľa § 69c Zákona o DPH č. 222/2004 Z.z. v znení neskorších predpisov.

**III.**

**Čas a miesto plnenia**

1. Miestom plnenia je: katastrálne územie Martin, Priekopa, Sklabinský Podzámok, Vrútky, Záturčie (presná lokalizácia v tabuľke *Prehľad odrážok a ich lokalizácia súradnicami a Mapy realizácie*).
2. Zhotoviteľ sa zaväzuje zrealizovať predmet zmluvy do 5 mesiacov odo dňa protokolárneho prevzatia staveniska, najneskôr však do 15.06.2025.
3. Dielo sa začne realizovať dňom odovzdania staveniska Zhotoviteľovi. Objednávateľ sa zaväzuje odovzdať zhotoviteľovi stavenisko najneskôr do 30 dní od nadobudnutia účinnosti tejto zmluvy formou písomného protokolu o odovzdaní a prevzatí staveniska zástupcami obidvoch zmluvných strán. Zhotoviteľ sa zaväzuje bezodkladne po výzve objednávateľa prevziať stavenisko.
4. Dodržanie termínu podľa bodu 2 tohto článku Zmluvy je podmienené poskytnutím súčinnosti Objednávateľa.
5. V prípade ak počas realizácie diela dôjde k udalostiam, ktoré znemožnia vykonať dielo v súlade s technickou správou, projektom a cenovou ponukou je Zhotoviteľ povinný práce na diele zastaviť príp. dočasne prerušiť a na tieto skutočnosti písomne upozorniť objednávateľa hneď ako ich zistil. Objednávateľ je povinný do desiatich pracovných dní rozhodnúť o spôsobe ďalšieho postupu pri vykonávaní diela.
6. Ak zhotoviteľ pripraví dielo na odovzdanie pred dohodnutým termínom, zaväzuje sa objednávateľ toto dielo prevziať aj v skoršom ponúknutom termíne, bez nároku zhotoviteľa na finančné zvýhodnenie.

**IV.**

**PRÁVA A POVINNOSTI ZMLUVNÝCH STRÁN**

1. Uzavretím tejto Zmluvy Zmluvné strany prejavujú svoju vôľu vzájomne spolupracovať pri realizácii predmetu Zmluvy v súlade s nižšie uvedenými podmienkami pričom sa zaväzujú poskytnúť si vzájomnú súčinnosť nevyhnutnú pre riadne plnenie tejto Zmluvy.
2. Práva a povinnosti Objednávateľa
3. Objednávateľ je oprávnený kontrolovať plnenie predmetu Zmluvy v každom stupni jeho realizácie. Ak pri kontrole zistí, že Zhotoviteľ porušuje svoje povinnosti, má právo žiadať, aby Zhotoviteľ odstránil vady vzniknuté vadnou realizáciou predmetu Zmluvy a ďalej ho zhotovoval riadne. V prípade, že Zhotoviteľ v primeranej, písomne Zmluvnými stranami odsúhlasenej dobe, nesplní svoju povinnosť, má Objednávateľ právo odstúpiť od Zmluvy.
4. Objednávateľ je povinný bezodkladne informovať Zhotoviteľa o okolnostiach, resp. prekážkach, ktoré môžu brániť Zhotoviteľovi riadne plniť predmet Zmluvy.
5. Objednávateľ je tiež povinný informovať Zhotoviteľa s dostatočným predstihom o technických a iných problémoch, ktoré bránia realizovať predmet Zmluvy v plánovanom termíne.
6. Objednávateľ je povinný uhradiť cenu dohodnutú v čl. II., bod 1.
7. Zmeny oproti technickej správe, projektu a priloženému rozpočtu môže nariadiť len Objednávateľ a to písomnou formou.
8. Práva a povinnosti Zhotoviteľa
9. Zhotoviteľ je povinný na vlastné náklady zabezpečiť činnosť potrebnú na zabezpečenie predmetu Zmluvy.
10. Zhotoviteľ uvádza zoznam svojich subdodávateľov spolu s predmetom subdodávky a podielom na celkovej realizácii Diela. Zhotoviteľ je povinný uvádzať aktuálne údaje o svojich subdodávateľoch, údaje o osobách oprávnených konať za subdodávateľov v rozsahu meno a priezvisko, adresa pobytu, dátum narodenia, údaje o predmete subdodávky a podiele subdodávateľa na celkovej realizácii Diela. Tieto informácie uvádza Zhotoviteľ v *Prílohe č. 4* tejto Zmluvy. Zhotoviteľ je povinný požadovať od subdodávateľov poskytovanie aktuálnych údajov podľa predchádzajúcej vety a je povinný bezodkladne poskytovať aktualizované údaje Objednávateľovi. Ak Zhotoviteľ hodlá zmeniť subdodávateľa počas trvania Zmluvy, je povinný spolu so žiadosťou o zmenu subdodávateľa poskytnúť Objednávateľovi všetky údaje podľa tohto odstavca a doklady preukazujúce splnenie podmienok účasti týkajúce sa osobného postavenia nového subdodávateľa v takom rozsahu, v akom sa požadovali od pôvodného subdodávateľa s prihliadnutím na rozsah subdodávky. Navrhovaný subdodávateľ musí byť oprávnený dodávať tovar, poskytovať služby, resp. vykonávať stavebné práce v rozsahu predmetu subdodávky.
11. V prípade, že subdodávateľ spĺňa definičné znaky partnerov verejného sektora podľa § 2 zákona č. 315/2016 Z.z. musí byť zapísaný v registri partnerov verejného sektora. Zhotoviteľ je oprávnený zmeniť subdodávateľa len s predchádzajúcim písomným súhlasom Objednávateľa. Žiadosť o zmenu subdodávateľa písomne predkladá Zhotoviteľ Objednávateľovi minimálne 5 pracovných dní pred plánovaným dátumom zmeny subdodávateľa. V prípade porušenia povinností Zhotoviteľa týkajúcich sa subdodávateľov a ich zmeny sa toto porušenie považuje za podstatné porušenie Zmluvy.
12. Zhotoviteľ zabezpečí poistenie predmetu diela odo dňa začatia realizácie stavby. Toto poistenie preukáže Objednávateľovi do desiatich (10) pracovných dní po nadobudnutí účinnosti Zmluvy. Zhotoviteľ je zároveň povinný mať uzatvorené poistenie zodpovednosti za škodu spôsobenú na majetku tretích osôb v súvislosti s jeho činnosťou a prevádzkou pri realizácií diela.
13. Zhotoviteľ pri realizácii predmetu zmluvy je povinný dodržiavať predpisy a opatrenia na zabezpečenie bezpečnosti a ochrany zdravia pri práci, na ochranu životného prostredia, ako aj protipožiarne opatrenia, vyplývajúce z povahy vykonávanej práce.
14. Zhotoviteľ bude viesť od prevzatia staveniska až do protokolárneho odovzdania stavby o prácach a dodávkach, ktoré vykonáva stavebný denník. Do tohto bude zapisovať podstatné udalosti, ktoré sa stali na stavenisku. Stavebný denník bude uložený u Stavbyvedúceho zhotoviteľa na stavbe. Do stavebného denníka je ďalej oprávnený robiť zápisy zástupca objednávateľa – Stavebný dozor a Autorský dozor. Cestou stavebného denníka nie je možné meniť rozsah, cenu a termín zhotovenia diela.
15. Zmluvné strany považujú stavebný denník za informatívny dokument stavby, z tohto dôvodu vzniká Zhotoviteľovi povinnosť predkladať stavebný denník Objednávateľovi a taktiež vzniká Objednávateľovi povinnosť reagovať písomne formou zápisov do stavebného denníka na zápisy Zhotoviteľa. Po ukončení stavebných prác bude stavebný denník v originálnom vyhotovení archivovaný u objednávateľa.
16. Zhotoviteľ je pri realizácii predmetu zmluvy povinný súhrnne zaznamenať geografické údaje (teda polohu) pomocou GPS prijímača, vyhotovením fotodokumentácie a takto vyhotovenú fotodokumentáciu predkladať objednávateľovi v rámci procesu realizácie rekonštrukcie, v rámci hlavných a pomocných stavebných prác (tzv. geotagging) a to po ukončení jednotlivých etáp, ktoré si zmluvné strany dohodnú pri odovzdaní staveniska.
17. Zhotoviteľ je povinný predložiť Stavebnému dozoru a Autorskému dozoru na schválenie vzorky materiálov, výrobkov, vybavenie a iné náležitosti tvoriace predmet stavby, ktoré nie sú výslovne špecifikované v technickej správe a projektovej dokumentácii ako aj na požiadanie Stavebného dozoru a Autorského dozoru nimi vyžiadané vzorky materiálov, výrobkov a vybavenia.
18. Zhotoviteľ zodpovedá za všetky škody na stavbe, zariadeniach a pozemkoch, ako aj vzniknutých tretím osobám a na veciach pri realizácii prác, ktoré vykonáva Zhotoviteľ, bez ohľadu na to či tieto boli vykonávané jeho zamestnancami alebo ním poverenými 3. osobami alebo jeho dodávateľmi. Zhotoviteľ sa zaväzuje, že akúkoľvek ním spôsobenú, alebo zapríčinenú škodu pri realizácii diela odstráni tak, že uvedie poškodenú časť diela do pôvodného stavu, alebo zaplatí náhradu škody v plnej výške. Náhradu škody je Objednávateľ oprávnený jednostranne si odpočítať z čiastky fakturovanej Zhotoviteľom.
19. Zhotoviteľ je povinný počas realizácie Diela na vlastné náklady zabezpečovať kontrolné skúšky použitých materiálov ako aj stavebných častí Diela podľa STN. Materiály a stavebné časti, ktoré nevyhoveli kvalitatívnym skúškam Zhotoviteľ odstráni bezodkladne na vlastné náklady. Preberacie skúšky budú vykonávané v 100%-nom rozsahu zhotovovaného Diela.
20. Zhotoviteľ sa zaväzuje dodržiavať všetky pokyny Objednávateľa a konať presne a dôsledne podľa jeho pokynov. Toto platí pre všetky záležitosti, ktoré sa dotýkajú výkonov Zhotoviteľa, bez ohľadu na to či sú v tejto zmluve uvedené alebo nie sú.
21. Zhotoviteľ môže na stavbe nasadiť len personál, ktorý má požadovanú kvalifikáciu, ktorý vykonáva potrebné práce podľa zmluvne dohodnutých podmienok a v primeranom čase a je dostatočne vybavený vhodnými bezporuchovými prístrojmi.
22. Od začatia svojich výkonov až po ich prevzatie Objednávateľom znáša zodpovednosť za ich ochranu Zhotoviteľ. V prípade poškodenia, straty, alebo zničenia už vykonaných prác a dodaných materiálov pred ich prevzatím, je Zhotoviteľ povinný ich bezodkladne opraviť, alebo nahradiť na vlastné náklady tak, aby boli pri odovzdaní a prevzatí diela v bezchybnom stave a v úplnom súlade so zmluvnými podmienkami a nariadeniami Objednávateľa.
23. V prípadoch, v ktorých sa dá nepochybne určiť pôvodca škôd na vykonaných prácach zhotoviteľa, je Zhotoviteľ povinný ich bezodkladne opraviť, alebo nahradiť a vyúčtovať tým vzniknuté náklady pôvodcovi škôd.
24. Výzvy Zhotoviteľa na spolupôsobenie Objednávateľa pri realizácii diela bude Zhotoviteľ uplatňovať písomne prostredníctvom stavebného denníka a vopred, v predstihu najmenej 2 (dvoch) pracovných dní.
25. Zhotoviteľ má právo vyvodzovať nároky z titulu prekážok na odovzdanom pracovisku pri vykonávaní diela len vtedy, keď zabraňujúce okolnosti ihneď písomne oznámi Objednávateľovi.
26. Ak je možné, Zhotoviteľ po vzájomnej dohode s Objednávateľom začne, prípadne ukončí realizáciu diela predčasne.
27. Zhotoviteľ bude pri realizovaní diela dodržiavať záväzné technické normy a ďalšie platné normy vzťahujúce sa na dodávku zmluvných prác a materiálov, platné v Slovenskej republike. Zhotoviteľ použije pre dielo len výrobky, ktoré majú také vlastnosti, aby počas predpokladanej existencii stavby bola pri bežnej údržbe zaručená požadovaná mechanická pevnosť a stabilita, požiarna bezpečnosť, hygienické požiadavky, ochrana zdravia a životného prostredia, bezpečnosť pri užívaní, ochrana proti hluku a úspora energie, za čo zodpovedá.
28. Zhotoviteľ sa tiež zaväzuje, že jeho pracovníci budú nosiť ochranné pracovné pomôcky v súlade s predpismi BOZP. V prípade zistenia nedostatku je Objednávateľ oprávnený požadovať zmluvnú pokutu a jej odpočet vo faktúre – daňovom doklade za obdobie, v ktorom bol zistený nedostatok, 50,- € za každého pracovníka a každý nedostatok. Zistené porušenie nosenia ochranných pomôcok bude zapísané do stavebného denníka, čo bude podklad na uplatnenie pokuty.
29. Stavebný dozor Objednávateľa má právo kedykoľvek v pracovnej dobe vyzvať pracovníkov Zhotoviteľa k uskutočneniu skúšky na prítomnosť alkoholu alebo inej omamnej látky; v prípade pozitívneho výsledku resp. odmietnutia, má právo okamžite vypovedať a trvale zakázať vstup na pracovisko dotknutému pracovníkovi zhotoviteľa. Okrem toho má Objednávateľ právo uplatniť si u Zhotoviteľa jednorazovú zmluvnú pokutu vo výške 300,- € za každý pozitívny výsledok skúšky, resp. odmietnutia podrobiť sa skúške. V prípade, že pracovníci zhotoviteľa počas, resp. po pracovnej dobe na stavenisku nedodržiavajú hygienické návyky a hrubo porušujú pravidlá medziľudského správania sa, je Objednávateľ v prípade zistenia takéhoto stavu oprávnený požadovať u Zhotoviteľa jednorazovú zmluvnú pokutu vo výške 300,- € za každé zistenie.
30. Stavebný dozor objednávateľa je oprávnený dať pracovníkom zhotoviteľa príkaz prerušiť prácu, ak zodpovedný Stavbyvedúci zhotoviteľa nie je dosiahnuteľný a ak je ohrozená bezpečnosť uskutočňovanej stavby, život alebo zdravie pracujúcich na stavbe, dielo nie je vykonávané v požadovanej kvalite alebo hrozia iné vážne škody.
31. Zhotoviteľ sa zaväzuje, že jeho pracovníci budú nosiť oblečenie zreteľne označené firemnou značkou, tak, aby mal Objednávateľ prehľad o ľuďoch pohybujúcich sa v rámci staveniska. Firemným štítkom neoznačeného pracovníka má zástupca objednávateľa právo vykázať zo stavby.
32. Zhotoviteľ je povinný zúčastňovať sa kontrolných dní zvolávaných objednávateľom , s účasťou Stavbyvedúceho a ostatných zástupcov Objednávateľa a Zhotoviteľa.
33. Po skončení prác na stavbe je Zhotoviteľ povinný Stavenisko vypratať, vyčistiť, upraviť ho na vlastné náklady do stavu podľa pokynov Objednávateľa a to v lehote najneskôr do 10 dní od podpísania preberacieho protokolu resp. do 10 dní odo dňa odstúpenia od zmluvy. Ak Zhotoviteľ túto povinnosť nesplní ani v dodatočnej lehote určenej Objednávateľom, Objednávateľ má právo nechať Stavenisko vypratať prostredníctvom tretej osoby na náklady Zhotoviteľa, a na zmluvnú pokutu vo výške 500,- € a to za každý aj začatý deň omeškania.
34. Ak posledný deň lehoty, určený pre plnenie povinností uvedených v tejto zmluve pripadne na sobotu, nedeľu, alebo iný deň pracovného voľna alebo pracovného pokoja, presúva sa povinnosť na najbližší budúci pracovný deň.
35. Zhotoviteľ zabezpečí na vlastné náklady fotodokumentáciu realizácie predmetu zmluvy a túto odovzdá Objednávateľovi pri odovzdaní diela.
36. Zhotoviteľ sa zaväzuje predložiť elektronickú verziu podrobného rozpočtu (vo formáte MS Excel) ako aj predkladať v elektronickej verzii (vo formáte MS Excel) každú zmenu tohto podrobného rozpočtu, ku ktorej dôjde počas realizácie predmetu zmluvy.

**V.**

**Záruka**

1. Záručná doba začína plynúť dňom prevzatia diela bez vád a nedorobkov a trvá 5 (slovom: päť) rokov, s výnimkou časti diela, kde dodávatelia/zhotovitelia týchto častí poskytujú kratšiu záručnú dobu. V takýchto prípadoch platia záručné doby poskytnuté  dodávateľmi/zhotoviteľmi týchto častí, najmenej však 24 mesiacov. Záruka na všetky prvky a technologické zariadenia sa poskytuje len za podmienky, že Objednávateľ si splní povinnosti vyplývajúce zo záručných listov, návodov na použitie, návodov na údržbu a servis a/alebo z príslušných technických špecifikácií. Zmluvné strany sa dohodli pre prípad vady diela, že počas záručnej doby má zhotoviteľ povinnosť bezplatného odstránenia vady.
2. Zhotoviteľ sa zaväzuje, že v prípade poruchy jednotlivých častí predmetu zmluvy, zabezpečí odstránenie poruchy do 3 dní od oznámenia poruchy. Telefónne číslo na nahlasovanie porúch je: *.........(doplní uchádzač).........*
3. Zmluvné strany sa dohodli pre prípad vady diela, že počas záručnej doby má Objednávateľ právo požadovať a Zhotoviteľ povinnosť odstrániť vady diela na náklady Zhotoviteľa v lehote dohodnutej s Objednávateľom, najneskôr však do 7 (slovom: siedmich) kalendárnych dní odo dňa písomnej reklamácie vady Objednávateľom Zhotoviteľovi.
4. Zmluvné strany sa dohodli, že ak Zhotoviteľ:

a)   nepristúpi k odstraňovaniu vád diela v termíne požadovanom Objednávateľom, najneskôr však do 3 (slovom: troch) kalendárnych dní alebo;

b)   neodstráni vady Diela správne;

Objednávateľ je oprávnený uplatňovať u Zhotoviteľa nároky uvedené v bode 5 tohto článku.

1. V prípade, že nastane niektorý z prípadov podľa bodu 4 tohto článku, tak Objednávateľ je oprávnený:

a)  požadovať od Zhotoviteľa zníženie Ceny Diela alebo;

b) odstrániť vady Diela sám a to na náklady Zhotoviteľa alebo;

c)   zabezpečiť odstránenie vád Diela prostredníctvom tretej osoby a to na náklady Zhotoviteľa.

Práva Objednávateľa vyplývajúce zo záruky nie sú týmto ustanovením dotknuté.

1. Náhradu nákladov podľa bodov 4 a 5 tohto článku môže Objednávateľ vykonať vystavením faktúry za vynaložené náklady v zmysle bodov 4 a 5 tohto článku, pričom takáto faktúra je splatná do 10 (slovom: desiatich) kalendárnych dní od doručenia Zhotoviteľovi.
2. Zhotoviteľ zodpovedá za prípadné vady vykonaných prác diela v priebehu realizácie diela, ako aj v  záručnej dobe. Zhotoviteľ nezodpovedá za vady diela spôsobené chybným zaobchádzaním s dielom Objednávateľom po prevzatí diela.
3. Objednávateľ sa zaväzuje, že reklamáciu vady diela uplatní bezodkladne po jej zistení, a to písomnou formou Zhotoviteľovi.
4. Záručná doba neplynie po dobu, po ktorú Objednávateľ nemôže dielo užívať pre jeho vady, za ktoré zodpovedá Zhotoviteľ. V prípade, že pri odstraňovaní vád došlo k výmene jednotlivých častí za nové, tak pre nové časti diela začína plynúť nová záručná doba.

**VI.**

**Osobitné ustanovenia**

1. Objednávateľ preukázateľne vykoná obhliadku a odovzdanie pracoviska Zhotoviteľovi. Preukázateľnosť odovzdania pracoviska potvrdia obidve zmluvné strany formou protokolu.
2. Zhotoviteľ sa zaväzuje splniť predmet zmluvy s potrebnou odbornou starostlivosťou a na vlastné riziko, zodpovedá za riadne plnenie predmetu zmluvy a pri jeho plnení je povinný riadiť sa ustanoveniami tejto zmluvy a platnými všeobecno‐záväznými predpismi a technickými normami.
3. Pri plnení predmetu zmluvy Zhotoviteľ zodpovedá za svoju bezpečnosť a ochranu zdravia pri práci, za svojich zamestnancov a svojich dodávateľov.
4. V prípade, že Zhotoviteľ nemôže plniť záväzky zmluvy a ukončenie realizácie stavebných prác podľa čl. I je ohrozené, je povinný o tom neodkladne informovať Objednávateľa.
5. Objednávateľ je oprávnený v priebehu výkonu prác zabezpečovať ich kontrolu.
6. Ak Objednávateľ zistí, že Zhotoviteľ vykonáva stavebné práce v rozpore so svojimi povinnosťami, je Objednávateľ oprávnený dožadovať sa toho, aby Zhotoviteľ odstránil vzniknuté chyby. Objednávateľ pre účely výkonu kontroly podľa predchádzajúcej vety vstupuje na pracovisko Zhotoviteľa zásadne s jeho vedomím. O výsledku kontroly sa vyhotoví zápis, ktorý tvorí súčasť dokumentácie k predmetu zmluvy.
7. Objednávateľ je oprávnený pri hrubom porušení povinnosti Zhotoviteľa okamžite zastaviť výkon dodávania služby, nariadiť Zhotoviteľovi okamžité opustenie pracoviska, privolať orgány činné v trestnom konaní, nadriadených zástupcov objednávateľa, iné zložky štátnych orgánov (inšpektorát práce, úrad životného prostredia a pod.), písomne zachytiť priebeh porušenia výkonu dodania stavebných prác, žiadať písomné stanovisko Zhotoviteľa stavebných prác pri porušení jeho povinností vyplývajúcich mu z dohody, Zmluvy.
8. Zhotoviteľ je povinný upozorniť Objednávateľa bez zbytočného odkladu na nevhodné pokyny, dané mu Objednávateľom na realizáciu stavebných prác, taktiež ak pri realizácii stavebných prác zistí skryté prekážky, znemožňujúce realizovanie stavebných prác dohodnutým spôsobom, je Zhotoviteľ povinný oznámiť to bez zbytočného odkladu Objednávateľovi.
9. Ak Zhotoviteľ počas plnenia predmetu zmluvy spôsobí vlastným pričinením škodu na majetku Objednávateľa, prípadne iného susediaceho vlastníka, vzniknutú škodu nahradí v plnej výške.

**VII.**

**Zmluvná pokuta**

1. V prípade omeškania Zhotoviteľa s riadnym a včasným protokolárnym odovzdaním diela má Objednávateľ na zaplatenie zmluvnej pokuty vo výške 1000,- EUR za každý aj začatý deň omeškania pokiaľ toto vzniklo výlučne z dôvodov na strane Zhotoviteľa a nie z dôvodov na strane Objednávateľa, resp. z dôvodov vyššej moci .
2. Ak bude Zhotoviteľ v omeškaní s riadnym a včasným odstránením vád a nedorobkov oznámených Objednávateľom počas realizácie diela alebo uvedených v protokole o odovzdaní a prevzatí diela alebo zistených v záručnej dobe je Zhotoviteľ povinný zaplatiť Objednávateľovi zmluvnú pokutu vo výške 100,- € za každý aj začatý deň omeškania až do ich riadneho odstránenia, a to za každú vadu samostatne, pokiaľ ide o havarijný stav je zmluvná pokuta vo výške 500,- € za každý aj začatý deň omeškania až do riadneho odstránenia havarijného stavu.
3. V prípade omeškania Objednávateľa so splnením svojho peňažného záväzku akéhokoľvek druhu o viac ako 60 dní, vyplývajúceho z tejto zmluvy, má zhotoviteľ právo na úrok z omeškania vo výške 0,1 % z dlhovanej čiastky za každý deň omeškania.
4. Uplatnením vyššie uvedených sankcií nie je dotknuté právo objednávateľa na náhradu škody spôsobenej omeškaním dokončenia a splnenia diela alebo nesplnením technických a technologických garantovaných parametrov podľa projektovej dokumentácie a právo na náhradu škody spôsobenej na majetku objednávateľa, ktoré spôsobí zhotoviteľ pri zhotovovaní diela.
5. Zmluvné strany vyhlasujú, že zmluvné pokuty dohodnuté v tejto zmluve považujú za primerané.

**VIII.**

**Zmena Diela, naviac a menej práce**

1. Všetky spresnenia, doplnenia alebo zmeny požadované Zmluvnými stranami nad rámec predmetu plnenia a prác, ktorých opodstatnenosť bude počas realizácie Diela zistená, prípadne obmedzenia rozsahu Diela budú riešené dodatkami k tejto Zmluve. Podkladom pre uzatvorenie dodatkov k Zmluve budú prijaté zmenové listy schválené oboma Zmluvnými stranami. Zmenové listy môžu obsahovať spresnenie špecifikácie nahradením položiek prác, ďalej naviac práce v prípade, ak sa Zmluvné strany dohodnú na rozšírení Diela alebo menej práce, ak sa Zmluvné strany dohodnú na obmedzení rozsahu Diela.
2. Naviac práce predstavujú práce nad rámec dojednaný v Zmluve. Menej práce predstavujú práce, ktoré nebude potrebné realizovať vzhľadom na rozsah riešenia projektovej dokumentácie pre realizáciu stavby a budú odpočítané z ceny Diela, alebo budú nahradené inými položkami prác v rámci špecifikácie ceny Diela.
3. Pri požiadavke na zmenu Diela Zmluvné strany dohodli nasledovný postup:
   1. Zhotoviteľ alebo Objednávateľ preloží písomnú požiadavku na zmenu rozsahu Diela. Zároveň sú Zmluvné strany povinné sa navzájom informovať zápisom do stavebného denníka stavby.
   2. Do 10 kalendárnych (slovom: desiatich) dní po podaní písomnej požiadavky na zmenu rozsahu Diela, respektíve v inej primeranej lehote dohodnutej Zmluvnými stranami v závislosti od rozsahu požadovanej zmeny, vykoná Zhotoviteľ ocenenie ceny Diela a predloží ho Objednávateľovi s odhadovanými množstvami, ktoré bude obsahovať: grafické znázornenie (náčrtky alebo výkresy) a technický popis, vystihujúci druh, rozsah, miesto a ďalšie charakteristiky prác alebo dodávok nevyhnutné k pochopeniu navýšenia rozpočtu ako aj porovnanie so základným rozsahom prác, ak bol zmenený. Pri ocenení zmeny Diela postupuje Zhotoviteľ nasledovne:

pri položkách obsiahnutých v priloženom ponukovom rozpočte stavby k Zmluve bude zachovaná ich jednotková cena,

pri položkách nenachádzajúcich sa v priloženom rozpočte, ale obsiahnutých v cenníku Cenkros budú použité cenníkové ceny požadovaných naviac prác,

pri položkách nenachádzajúcich sa v priloženom rozpočte a ani v cenníku Cenkros, bude ich cena predmetom rokovania, na ktoré Zhotoviteľ pripraví kalkuláciu obsahujúcu rozbor jednotkových cien podľa kalkulačného vzorca.

* 1. Objednávateľ v lehote do 10 pracovných (slovom: desiatich) dní odo dňa doručenia ocenenia zmeny Diela, resp. v inej primeranej lehote dohodnutej Zmluvnými stranami v závislosti od rozsahu navrhovanej zmeny, rozhodne či trvá na vykonaní zmeny Diela alebo nie, tak aby sa zmenený rozsah Diela realizoval v rámci plánovaných lehôt v zmysle Časového harmonogramu realizácie diela.
  2. V prípade, že Objednávateľ súhlasí s ocenením zmeny Diela, Zhotoviteľ vyhotoví zmenový list, kde sa spresní povaha prác, lehoty a cena.
  3. Podpisom zmenového listu oboma Zmluvnými stranami je Zhotoviteľ povinný zmenu Diela obsiahnutú v zmenovom liste realizovať a Objednávateľ je povinný zaplatiť za túto zmenu Diela.

1. Schválené zmenové listy sa stanú podkladom pre uzavretie písomného dodatku ku Zmluve v dohodnutom čase; inak v čase primerane určenom Objednávateľom; ak má rozsah zmien vplyv na čas plnenia Diela, Zmluvné strany sú oprávnené v dodatku primerane upraviť aj čas plnenia Diela.
2. V prípade, že sa zmena Diela bude týkať „menej prác“, t. j. prác, ktoré z objektívnych dôvodov nebudú realizované, Zhotoviteľ spracuje, predloží a Objednávateľ schváli odpočtový zmenový list s odpočtom konkrétnych položiek rozpočtu.
3. Na základe odsúhlasených a oprávnenou osobou Objednávateľa podpísaných zmenových listov spracovaných Zhotoviteľom, Zhotoviteľ predloží Objednávateľovi návrh dodatku ku Zmluve, ku ktorému priloží:
   1. zoznam odsúhlasených, resp. schválených a podpísaných zmenových listov,
   2. dodatok k rozpočtu (tvorený rekapituláciou ocenenia zmien podľa jednotlivých zmenových listov) originálne podpísaný štatutárnym zástupcom Zhotoviteľa, opatrený originálnym odtlačkom pečiatky Zhotoviteľa a Objednávateľa, originálne podpísaný oprávnenou osobou Objednávateľa, s uvedením dátumu jeho spracovania,
   3. písomný súhlas projektanta k prácam alebo zmenám.
4. Zhotoviteľ sa nemôže dovolávať a uplatňovať nároky na zvýšenie ceny za Dielo v prípadoch:
   1. vlastných chýb,
   2. nepochopenia výzvy na predloženie ponuky a projektovej dokumentácie,
   3. nedostatkov riadenia a koordinácie činností pri príprave a realizácii Diela.

**IX.**

**Odstúpenie od zmluvy**

1. Zmluvné strany sa dohodli, že zmluvu je možné ukončiť:

a) na základe vzájomnej dohody zmluvných strán,

b) okamžitým odstúpením od zmluvy v prípade podstatného porušenia zmluvy.

Zmluvné strany sa dohodli na písomnej forme odstúpenia od zmluvy a písomnej forme uplatnenia všetkých nárokov voči druhej strane.

1. Odstúpenie od zmluvy sa uskutoční písomným oznámením odstupujúcej zmluvnej strany adresovaným druhej zmluvnej strane zároveň s uvedením dôvodu odstúpenia od zmluvy a je účinné okamihom jeho doručenia. V prípade pochybností sa má za to, že je odstúpenie doručené tretí deň po jeho odoslaní. Doručuje sa zásadne na poslednú známu adresu zmluvnej strany.
2. Za podstatné porušenie zmluvy sa považuje:

a) Zhotoviteľ dodá Objednávateľovi predmet zmluvy takých parametrov, ktoré sú v rozpore s touto zmluvou,

b)Objednávateľ je v omeškaní so zaplatením faktúry o viac ako 60 kalendárnych dní,

c) porušenie povinnosti Zhotoviteľa v zmysle článku IV., bod 3., písm. b), c) tejto zmluvy,

d) porušenie povinnosti Zhotoviteľa v zmysle článku III., bod 2. tejto zmluvy, bez uvedenia dôvodu, ktorý by omeškanie ospravedlňoval (vyššia moc),

e) zhotovenie diela, ktoré nedosahuje základné akostné technické ukazovatele podľa príslušných STN,

1. Odstúpenie od zmluvy má následky stanovené príslušnými ustanoveniami Obchodného zákonníka, pokiaľ sa zmluvné strany písomne nedohodnú inak.
2. Pre účely tejto zmluvy sa za vyššiu moc považujú udalosti, ktoré nie sú závislé od konania zmluvných strán, a ktoré nemôžu zmluvné strany ani predvídať ani nijakým spôsobom priamo ovplyvniť, ako napr.: vojna, mobilizácia, povstanie, živelné pohromy, požiare, embargo, karantény, atď. Oslobodenie od zodpovednosti za nesplnenie predmetu plnenia trvá po dobu pôsobenia vyššej moci, najviac však dva kalendárne mesiace. Po uplynutí tejto doby sa zmluvné strany dohodnú o ďalšom postupe. Ak nedôjde k dohode, má strana, ktorá sa odvolala na okolnosti vylučujúce zodpovednosť, právo odstúpiť od zmluvy. Účinky odstúpenia nastanú dňom doručenia oznámenia o odstúpení druhej zmluvnej strane.

**X.**

**Ochrana a zabezpečenie dôverných informácií**

1. V súvislosti s dôvernými informáciami sprístupnenými druhej zmluvnej strane je každá zmluvná strana povinná počas platnosti tejto Zmluvy a po dobu dvoch rokov po skončení platnosti tejto zmluvy uchovávať a zabezpečovať utajenie a dôvernosť akýchkoľvek informácií označených za dôverné a nebude takéto informácie reprodukovať ani poskytovať tretím stranám bez predchádzajúceho písomného súhlasu druhej strany a ani ich využívať iným spôsobom, ako na naplnenie účelu tejto Zmluvy.

**XI.**

**Kontrola**

1. Oprávnení zamestnanci poskytovateľa, MPRV SR, orgánov Európskej únie a ďalšie oprávnené osoby v súlade s právnymi predpismi SR a EÚ môžu vykonávať voči zhotoviteľovi kontrolu/audit obchodných dokumentov a vecnú kontrolu v súvislosti s realizáciou zákazky a zhotoviteľ je povinný poskytnúť súčinnosť v plnej miere.
2. Zhotoviteľ sa zaväzuje, že na základe požiadavky Objednávateľa v súlade s požiadavkami príslušných riadiacich a kontrolných orgánov predloží Objednávateľovi akýkoľvek doklad súvisiaci s predmetom tejto zmluvy a poskytne akúkoľvek súčinnosť pre dosiahnutie účelu tejto zmluvy.

**XII.**

**Záverečné ustanovenia**

1. Neoddeliteľnými prílohami tejto zmluvy sú:

Príloha č.1: Ocenený výkaz výmer (.pdf)

Príloha č.2: Elektronická verzia rozpočtu projektu (.xls) v MS Excel na CD/DVD/USB *predkladá úspešný uchádzač ku podpisu zmluvy*

Príloha č.3: Projekt s prílohami na CD/DVD/USB *predkladá úspešný uchádzač ku podpisu zmluvy*

Príloha č.4: Zoznam – kontaktné údaje a informácie o subdodávateľoch

Zmluva sa uzatvára na dobu určitú, jej platnosť skončí ukončením diela.

1. Táto zmluva je uzavretá jej podpisom oboma zmluvnými stranami a nadobudne účinnosť až po ukončení kontroly obstarávania (po doručení správy z kontroly obstarávania obstarávateľovi), v rámci ktorej poskytovateľ neidentifikoval nedostatky, ktoré by mali alebo mohli mať vplyv na výsledok obstarávania, alebo v rámci ktorej obstarávateľ súhlasil s výškou finančnej opravy uvedenej v návrhu správy/správe z kontroly obstarávania a splnil podmienky na uplatnenie finančnej opravy podľa Katalógu sankcií, ktorý upravuje postupy pri určení sankcií/korekcií za porušenie pravidiel a postupov obstarávania.

V prípade neukončenia finančnej kontroly (neschválenia procesu obstarávania) poskytovateľom NFP, Obstarávateľ je oprávnený od zmluvy o dielo odstúpiť. Úspešnému uchádzačovi v takomto prípade nevzniká žiaden nárok na náhradu škody.

1. Zmeny a doplnky zmluvy môžu byť uskutočnené len formou písomného dodatku uzavretého na základe vzájomnej dohody zmluvných strán.
2. Obidve zmluvné strany sa zaväzujú ohlásiť všetky zmeny a doplnky údajov, dôležitých pre bezproblémové plnenie zmluvy, druhej zmluvnej strane.
3. Práva a povinnosti zmluvných strán výslovne neupravené touto zmluvou sa riadia ustanoveniami Obchodného zákonníka zákon 513/1991 Zb. v znení neskorších predpisov a ostatných všeobecne záväzných právnych predpisov platných v Slovenskej republike. Prípadné spory a nedorozumenia, ktoré vzniknú zo zmluvy, sa budú zmluvné strany snažiť riešiť predovšetkým formou dohody, ktorá musí mať písomnú formu a v prípade, že sa zmluvné strany nedohodnú, budú sa riadiť slovenským právnym poriadkom a všetky spory z tejto zmluvy budú riešené príslušnými slovenskými súdmi.
4. V prípade zmeny obchodného mena, názvu, sídla, právnej formy, štatutárnych orgánov alebo i spôsobu ich konania za zmluvnú stranu, bankového spojenia a čísla účtu, oznámi strana, ktorej sa niektorá z uvedených zmien týka, písomnou formou túto skutočnosť druhej zmluvnej strane a to bez zbytočného odkladu, inak povinná zmluvná strana zodpovedá za všetky škody z toho vyplývajúce alebo náklady, ktoré v tejto súvislosti musela vynaložiť druhá zmluvná strana.
5. Práva a povinnosti z tejto zmluvy prechádzajú aj na právnych nástupcov zmluvných strán.
6. Táto zmluva je vyhotovená v štyroch rovnopisoch ako originál. Zhotoviteľ obdrží dva rovnopisy.
7. Zmluvné strany prehlasujú, že zmluva bola uzatvorená slobodne, vážne, bez skutkového alebo právneho omylu, nie v tiesni alebo za nápadne nevýhodných podmienok.
8. Zmluva bola pred podpísaním prečítaná, vysvetlená a zmluvné strany na znak toho, že tejto zmluve porozumeli a na znak slobodnej vôle túto vlastnoručne podpísali.

v.............................. dňa ...................... v .................................. dňa ......................

za Zhotoviteľa za Objednávateľa Urbár Martin p.s.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

.................*doplní uchádzač*..................... Ing. Vladimír Švehla

predseda

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ing. Branislav Bella

člen výboru